1:Aŋki wən mogoni: An ɗəf akayək wəza nawsan daya net kretiyenɗe na, akayək wəza mogon sawɓa.
2:Ɗəfdaya net na, adawsan də wən akan ɓa, dəsan dət guluk taka, məzərma zəni, məs maɗulani, məs də goŋga məgəɗ zəga də tive nani, məzutaf melekeɗ annanda, məs dəsən wərba zəga sit ɗiiyi.
3:Adawsan ɗəf məs mbazla adawbay ɓa, adawsan mədə gədəv ɓa, amma məzu ɓəs wənna, adawsan məkay mama ɓa, walla məzəŋgla deleɗ diiɗa ɓa.
4:Say dəziw gən gəla nan mogoni, də wərma kirtin lewlewi, dəpprəmən gən mani, də gakdakanən gəni.
5:An ɗəf dəsən wəziw gən gəla nan mogon ɓana mbari adaw ɓap wəge kretiyenɗe na Maŋgəlva di?
6:An ɗəf nan kakaŋ atəŋ wəsban Maŋgəlva, kədawɗinən daya ɓa. An meleketeni adəv wənnani, kuzuŋ wagakdakan zəni. Asna Satan warah tive narmani, asna Maŋgəlva wataw kita akani.
7:Say dəsan ɗəf məgəɗ wəza mogoni, ko azet ɗii məza ɗii na Maŋgəlva həŋ ɓa pakə. Vi adawrəhaŋ tive naran aka mambray nan məs agəɗ farfar ɓa. An tay vas ɓana watoŋ adəv mazaɗ na Satan.
8:Ɗii məɗɗaŋ wəza net kretiyenɗe bo, say də soŋ ɗii də maɗulet mogoni, adasoŋ matakatakeɗ ɓa, walla məsaŋ mbazla diiɗa ɓa, walla məzəŋgla riba mbrayen ɓa.
9:Say də ganən gən goŋga də wətaf məs Maŋgəlva arbani, dermanən gən də wəɗumon də makret taka.
10:Say kretiyenɗe dulenin gin ɗii net lewlew tagay. An wən tayaket ɓa, asna də gimin gən aka wəza kana.
11:Gil net bo dəsoŋ də maɗulet mogoni, adasoŋ məwaŋ tepelkeɗ ɓa, amma dəsoŋ gil məzutaɗən ziti, də goŋga aza zəga pakə.
12:Məgəɗ wəza net kretiyenɗe pak say dəsan dət guluk taka, say dətaɗ kirtini də wəziw gən gəla nan mogoni.
13:An aɗɗanənək wəza net mogoni, warəhaŋ təki net mogoni, waɓapən wəpel bo də makret taka aka wənna wətaf an mərah də wəsap nam də Zezu Krestu.
14:Suki nəver letərəŋka, amma əntatəɗum nawmbat annokda go'u.
15:Amma an nərah tive nawmbat ɓa, letər nawəŋ warban suk an kədaɗɗa adəv gəla na Maŋgəlva, va wənah na: Awaleŋgit kretiyenɗe na Maŋgəlva məs madereti. Ndəni kan dədəka də goŋga məɗi gabbani.
16:Gesiŋ aŋki məɗama na wən nəŋka, ndəni metiŋgini annan mədasba: Krestu arbanək zən va ɗəffa, Əmpəs arbanək wən akan na, askak wəlla zəga pakə. Maslayɗe awlanənka. Mərbani labara nan aweleŋgit ɗii məza Yahudiyenɗeŋ ɓa. Ɗii na duniya atafənka, Maŋgəlva aslanək a disiŋ adəv gakdak an dəday pakə.